આ અંગે મળતી માહિતી અનુસાર સુરત જિલ્લાના બારડોલી તાલુકાનાં મઢી ગામે સિંગલ ફળિયામાં રહેતા અશ્વિનીબેન ભરતભાઇ રાઠોડ નાઓ શાળામાં અભ્યાસ કરતી હોય તેમને આવકજાતિના દાખલાની જરૂરત હોવાથી તેમની માતા જમનાબેન ભરતભાઇ રાઠોડ (38) તથા તેમનો પુત્ર જીનય ભરતભાઇ રાઠોડ (10) તેમજ અન્ય એક મહિલા સુનિતાબેન કમલેશભાઈ રાઠોડ નાઓ બુધવારના રોજ બપોરના 12 વાગ્યાની આસપાસ ગ્રામ પંચાયતમાંથી આવકજાતિના દાખલા મેળવ્યા બાદ આ પ્રમાણપત્રોની ઝેરોક્ષ કઢાવવા માટે મઢી બજારમાં આવેલ નાગરિક બેંક નજીકથી પગપાળા પસાર થઈ રહ્યા હતા ત્યારે પૂરઝડપે આવી રહેલ એક છોટાહાનથી ટેમ્પો નંબર જીજે-26-એ-4737 ના ચાલકે ગફલતભરી રીતે હંકારી આવી આ ચારેય વ્યક્તિને અડફેટે લઈ ભાગી છૂટ્યો હતો. અકસ્માતમાં આ ચારેયને ઇજા પહોંચતા બારડોલીની સરદાર હોસ્પીટલમાં લવાયા હતા. જ્યાં જમનાબેન અને તેમનો પુત્ર જિનયને ગંભીર ઇજાને કારણે સુરત સિવિલ હોસ્પીટલમાં ખસેડવામાં આવ્યા હોવાનું જાણવા મળ્યું છે.